Document ID: /roh_data/filtered/fineweb-2-filterrobots_roh.jsonl.gz/9735

Tgira e cumpignament
Il num «da casa val lumnezia» descriva nossa tenuta e nossa premura da saver porscher a nossas cussadentas ed a nos cussadents in da casa. Duront nies agir mettein nus il carstgaun attempau e siu beinstar el center. Per nus vala la devisa «nus tgirein humanitad». Mintga carstgaun ei singulars per nus. Nus sestentein da risguardar ils giavischs ed ils basegns da tut nos attempai. Igl inscunter ed il contact cul carstgaun attempau ei curteseivels, cun respect e plein confidonza.
Demenza
Silla partiziun da demenza planezzas tgirein e cumpignein nus carstgauns che piteschan dalla malsogna da demenza. Quella partiziun protegida ei gronda, clara e porscha ina bellezia survesta. Duront ils dis pli caulds passentan las cussadentas ed ils cussadents da planezzas biaras uras silla biala terrassa che s’auda tier la partiziun da demenza. Ei vegn purschiu a tuts attempai da planezzas in’emperneivla occupaziun duront il mintgadi, denton adina culla finamira da buca surcargar il carstgaun dement.